tomron87/hebrew-wikipedia-sentences-corpus huggingface dataset:
"צ'ארלי" (שרלוט) דנקן (מיה טלריקו) - האחות הרביעית במשפחה, שאליה מיועדים יומני הווידאו של טדי.
פטוניה (דברה מונק) - אמא של איימי.
האנק (מיכאל קגן) - אבא של איימי.
בוב (אריק אלן קרמר) - אב המשפחה.
גוד ביי, אמריקה הוא סרט דרמה קומית רוסי משנת 2020 בבימויו של סאריק אנדראסיאן ובכיכובם של דמיטרי נאגייב, ולדימיר יאגליץ', ליאנקה גרו ואחרים.
הקרנת הבכורה של הסרט תוכננה ל-22 באפריל 2020, אך בעקבות התפרצות נגיף הקורונה ברוסיה, תאריך ההקרנה הוזז ל-8 באוקטובר אותה שנה
זהו שיתוף הפעולה השני בין הבמאי סאריק אנדראסיאן לשחקן דמיטרי נאגייב, אחרי בלתי נסלח.
עלילת הסרט מורכבת מסיפורים שונים המגוללים את סיפורם של מהגרים רוסים בארצות הברית.
ויקטור סרגייביץ' נוסע לארצות הברית לבקר את בתו ובאימה מגלה כי נכדו פול, אף שהוא מדבר רוסית, אינו מבין דברים פשוטים המוכרים ומובנים לכל נער ברוסיה.
ארמן חסר העליזות מנסה להשיג דריסת רגל בארצות הברית, ובהדרגה מבין את כל התענוגות של נישואים פיקטיביים.
עבור יוליה, שהתמקמה זה מכבר בארצות הברית, בעיה בלתי צפויה היא חוסר היכולת למצוא געפילטע פיש שהוכן נכון.
לפני זמן לא רב עבר איגור לאמריקה בכל דרך אפשרית בניסיון להכחיש את עברו הרוסי וכינה את עצמו ג'ייסון.
נראה שאנשים שונים לחלוטין עם בעיות שונות לחלוטין, אבל ההרפתקן גאורגי המסוגל לפתור כל בעיה מוכיח שזה לא כך נכון, כל הגיבורים סובלים ממחלה אחת - הם מנסים לשכוח מהשורשים שלהם, מחמיצים את האמת הפשוטה: אתה יכול לעזוב את רוסיה, אבל אתה לא יכול להפסיק להיות רוסי.
יורי סטויאנוב - ויקטור סרגייביץ'
דמיטרי נאגייב - גריגורי / ג'ורג'
ליאנקה גרו - סמנתה, רעייתו של ארמן
ולדימיר יאגליץ' - איגור נוביקוב / ג'ייסון נורמן
דוברומיר משוקוב - פאבל / פול
יליזבטה ואליושקינה- אמה של יוליה
יקטרינה ואסילייבה - סבתה של יוליה
צילומי הסדרה נערכו במהלך שנת 2019 כשהשחקנים הוטסו ללוס אנג'לס, בה נערכו הצילומים ונכללו גם אתרי צילום בטרמינל טום בראדלי בנמל התעופה הבינלאומי של לוס אנג'לס, במרכז העסקים הראשי ובשכונת מגורים בה צולמו חלק נכבד מהסצנות.
גודאי היא ילדה יהודייה שחיה עם משפחתה בת שבע הנפשות באתיופיה באזור כפרי חקלאי, במצב כלכלי טוב עם משק משגשג.
מתוארת משפחתה המורחבת והחמה הכוללת את ההורים, האחים, הדודים, בני הדודים והשכנים, כל אלו חלק מהקהילה המעורבת של נוצרים ויהודים החיים בהרמוניה.
בקהילה מתקיימת מסרות יהודית ואורח חיים מזרח אפריקאי.
ברקע נשמעים הדים של צרות המתרחשות בעיר הבירה.
המבוגרים בכפר עוסקים בחקלאות ובמלאכה, ובניהם קשרים של חברות, רעות ומסחר, המבוססים על אמון ועל עזרה הדדית.
גודאי היא ילדה שמפחדת לטפס על עצים ובטוחה שהיא מכוערת, ובשונה מכל בני משפחתה, היא היחידה ששאפה ללמוד ולא לתת יד במטלות הכפר המשפחתי, דבר שלא היה מובן מאליו בכפרי אתיופיה.
גודאף צגאי (נולדה ב-23 בינואר 1997) היא אתלטית אתיופית, זוכת מדליית ארד אולימפית (טוקיו 2020), אלופת העולם (יוג'ין 2022) ושיאנית העולם באולם בריצת 5000 מטר.
סגנית אלופת עולם (יוג'ין 2022), זוכת מדליית ארד באליפות עולם (דוחה 2019), אלופת העולם באולם (בלגרד 2022) ושיאנית העולם באולם (2022) בריצת 1500 מטר.
באליפות העולם באולם שנערכה בסופוט, פולין במרץ 2014 היא סיימה במקום עשירי בריצת 1500 מטר בתוצאה של 4:11.83 דקות.
באליפות העולם באולם שנערכה בפורטלנד, אורגון, ארצות הברית במרץ 2016 היא זכתה במדליית ארד בריצת 1500 מטר בתוצאה של 4:05.71 דקות, אחרי סיפאן חסן מהולנד (4:04.96 דקות) ובת ארצה דואיט סייאום (4:05.30 דקות).
באולימפיאדת ריו דה ז'ניירו (2016) היא סיימה במקום 19 בריצת 800 מטר.
באליפות העולם שנערכה בדוחה שבקטר בשנת 2019 זכתה במדליית ארד בריצת 1500 מטר בתוצאה של 3:54.58 דקות, אחרי סיפאן חסן שקבעה שיא אליפות חדש של 3:51.95 דקות ופיית' קיפייגון מקניה (3:54.22 דקות).
בתחרות שנערכה באולם בצרפת בפברואר 2021 קבעה צגאי בריצת 1500 מטר שיא עולם חדש של 3:53.09 דקות.
באליפות העולם באולם שנערכה בבלגרד, סרביה במרץ 2022 היא זכתה במדליית זהב בריצת 1500 מטר בשיא אליפות חדש של 3:57.19 דקות, לפני בנות ארצה אקסומוויט אמבאיה (4:02.29 דקות) והירוט משישה (4:03.39 דקות).
באליפות העולם שנערכה ביוג'ין, אורגון, ארצות הברית ביולי 2022 זכתה בשתי מדליות, זהב וכסף.
באליפות העולם שנערכה בבודפשט, הונגריה באוגוסט 2023 זכתה במדליית זהב בריצת 10000 בתוצאה של 31:27.18 דקות, לפני לטסנבט גידיי (31:28.16 דקות) ואג'גייהו טייה (31:28.31 דקות), שלושתן מאתיופיה.
בגמר ליגת היהלום שנערך ביוג'ין, ב-17 בספטמבר, קבעה בריצת 5000 מטר שיא עולם חדש של 14:00.21 דקות, שיפור של כ-5 שניות לשיא שקבעה פיית' קיפייגון חודשיים קודם לכן.
נהר גודבארי (בהינדי: गोदावरी) הוא הנהר השני בגודלו בהודו, אחרי הגנגס, והנהר השלישי בגודלו בתת-היבשת ההודית, אחרי הגנגס והאינדוס.
אורכו של הנהר 1,465 קילומטר והוא זורם ברחבי מרכז הודו דרך מדינות מַהָארָאשְׁטְרַה, טלנגאנה, אנדרה פרדש, צ'האטיסגאר ואודישה.
הנהר זורם מרכס הרי גהט המערביים במהאראשטרה ועד למפרץ בנגל באוקיינוס ההודי.
הנהר, בהכללת שלל פיצוליו, מהווה את ספק המים העיקרי של בערך 10% מכל הודו.
על גדות הנהר התפתחו תרבויות רבות לאורך השנים, ויש לו חשיבות במיתולוגיה ההינדית.
נהר גודבארי מתחיל בצפון-מערב מדינת מהראשטרה ברכס הרי גהט המערבי, רק 80 ק"מ מהים הערבי, וזורם לאורכה של רמת דקאן.
לאחר חציית מרכז מהראשטרה הנהר זורם לתוך צפון מדינת טלנגאנה צפונית-מערבית לניזמבאד (אנ') וממשיך דרך עמק רחב ויוצר קטע קצר מהגבול הבין-מדיני הצפון-מזרחי של טלנגאנה עם מהראשטרה.
לאחר מכן, הנהר פונה לכיוון דרום מזרח במשך 320 הקילומטרים האחרונים של מסלולו, זורם דרך פער ברכס הרי גהט המזרחיים ולאחר מכן על פני מדינת אנדרה פרדש לפני שהוא זורם למפרץ בנגל.
לקראת המפרץ הנהר מתפצל לשני ערוצים שזורמים אל עבר האוקיינוס: הגאוטאמי גודבארי מצפון והוואשטה גודבארי מדרום.
ממקורו בהרי גהט המערביים, נהר גודבארי זורם בשטח מישורי ממושך, מונוטוני משהו, ולאורך הדרך מתמזגים לתוכו הנהרות דארנה, פורנה, מנג'רה, פראנהיטה ואינדרוואטי.
אולם עם מעברו את אזור הרי גהט המזרחיים, הנהר זורם בין שתי גדות תלולות, רוחבו מתכווץ עד שהוא זורם דרך שסע עמוק ברוחב 180 מטר בלבד, המכונה "הערוץ".
משני הצדדים גבעות מיוערות מתנשאות כמעט אנכית מהמים.
לאחר שעבר דרך רכס הרי גהט המזרחיים, הנהר מתרחב שוב, חוצה מישורי שפלה רחבים, והאיים העולים מן הנהר בזרם הנמוך משמשים לגידול מגוון גידולים, בעיקר טבק.
ממש מתחת לעיר ראג'המונדרי באנדרה פרדש, נבנה סכר על הנהר באמצע המאה ה-19 על ידי מהנדס מטעם חברת הודו המזרחית הבריטית, שהיה למעשה פרויקט ההשקיה והפניית המים הגדול הראשון על הגודבארי.
מאז עצמאות הודו מבריטניה ב-1947, הושלמו מספר תשתיות חדשות יותר שנועדו לספק השקיה וכוח הידרואלקטרי, כולל סכר ג'יאקוודי במערב מרכז מהראשטרה, ועוד תוכננו תשתיות נוספות לעתיד.
החלקים העליונים של הגודבארי (מהם הנהר מתחיל לזרום) יבשים בחורף ובאביב, מה שהופך אותו כמעט חסר תועלת להשקיה.
עם זאת, בפתח הזרמים בקיץ ובסתיו, מערכת תעלות ההשקיה שלו ניתנת לשיוט, והיא מקשרת את הדלתה שלה עם זו של נהר קרישנה לדרום מערב, והופכת את הקרקע שבאגן הניקוז שלו לאחד מאזורי גידול האורז העשירים ביותר בהודו.
הגודבארי, לכל אורכו, קדוש לפי ההינדואיזם.
גוּדְ'מוּנְדוּר קַמְבַּן (באיסלנדית: Guðmundur Kamban; 8 ביוני 1888 – 5 במאי 1945) היה מחזאי וסופר איסלנדי.
הוא נולד בחווה של ליטליבר (Litlibær) בגארד'סוקן (Garðasókn) באיסלנד, בן לסוחר ממשפחה איסלנדית ותיקה וידועה.
הוא סיים את לימודיו ב, שם קיבל דוקטור לשם כבוד בספרות ובשפה.
עוד במכללה, הוא מונה לעוזר עורך של העיתון הידוע ביותר באיסלנד, בעריכת ביורן יונסון.
ב-1906 נחקרו יכולותיו העל-טבעיות על ידי האגודה הנסיינית שנוסדה על ידי : כבעל ראיה מרחוק, הוא הצליח לנחש את תוכנם של ספרים סגורים, וכסופר אוטומטי כתב יצירות כביכול מאת הנס כריסטיאן אנדרסן, , וסנורי סטורלוסון.
אבל הוא איבד את יכולותיו כמדיום לאחר מחלה קשה.
בשנת 1908 הוא אימץ את שם המשפחה קמבן במקום שם הולדתו (Guðmundur Jónsson) ודגל בשינוי מוסכמות השמות באיסלנד.
ב-1910 המשיך לאוניברסיטת קופנהגן, שם התמחה בספרות וקיבל תואר שני.
ב-1914 פרסם את המחזה הראשון שלו, Hadda Padda שהומלץ על ידי גאורג ברנדס והוצג ב עם קמבן כעוזר במאי.
מאוחר יותר התחתן עם שחקנית מההצגה, אוניטה איבר (Agnete Egeberg), ונולדה להם בת ב-1921.
בשנת 1915 עבר קמבן לניו יורק, מתוך כוונה לבסס את עצמו כסופר בשפה האנגלית.
הוא לא הצליח ועבר חזרה לקופנהגן עם אשתו בשנת 1917. בשנת 1920 הוא זכה להצלחה בתיאטרון עם "אנחנו הרוצחים" ( Vi mordere) והועסק כבמאי בתיאטרון.
הוא גם מחברם של רומנים היסטוריים רעננים ומלומדים המבוססים על הסאגות האיסלנדיות, כולל סקאלהולט (Skálholt, 4 כרכים; 1930–32), על בת בישוף שחיה באיסלנד במאה ה-17, ו"אני רואה ארץ גדולה ויפה" (Jeg ser et stort skönt land; 1936) על רקע ההיסטוריה של איסלנד במאה ה-11.
קמבן ביים מחזות, כתב רומנים והפיק סרטי קולנוע בקופנהגן עד 1934, אז עבר ללונדון.
לאחר שלא מצא שם הצלחה, הוא עבר לברלין ב-1935 והתגורר שם עד 1938, אז חזר לקופנהגן.
ב-5 במאי 1945, כשהכוחות הגרמנים בדנמרק נכנעו, נרצח קמבן במסעדה בקופנהגן לעיני אשתו ובתו, על ידי פרטיזנים דנים.
גופתו הוחזרה לאיסלנד והוא נקבר בטקס מכובד ברייקיאוויק.
אף על פי שהיה ידוע לרשויות הדניות, שמו של הרוצח של קמבן מעולם לא נחשף בפומבי.
במהלך הכיבוש הגרמני של דנמרק, קמבן קיבל מימון מחקר גרמני ונראה כמשתף פעולה למרות שחקירת משטרה לא מצאה עדות לכך שהוא בגד במחתרת הדנית.
במלאת 100 שנה להולדתו, הופק מחזהו שיש (Marmari), על ידי .
ב-1990 הוצבה לוחית לזכרו על קיר הבניין שבו נרצח ביוזמת אחותו, אבל ב-2021 היא הוסרה עקב דרישת דיירי הבניין.
גוד טיים הוא סרט מותחן פשע אמריקאי משנת 2017 בבימויו של ג'וש ובני ספדי, שנכתב על ידי ג'וש ספדי ורונאלד ברונשטיין.
בסרט מככב רוברט פטינסון כפושע שמנסה לשחרר את אחיו המוגבל התפתחותית (בני ספדי), ממעצר משטרתי, תוך כדי ניסיון להימנע ממעצרו; באדי דורס, תאליה לניס וובסטר, ג'ניפר ג'ייסון לי וברקהד עבדי משחקים לצידם.
המוזיקאי האלקטרוני Oneohtrix Point Never הלחין את הפסקול של הסרט.
גוד טיים נבחר להתחרות על פרס דקל הזהב בחלק התחרותי הראשי של פסטיבל קאן 2017. הסרט יצא לאקרנים ב-11 באוגוסט באותה שנה.
הוא זכה לשבחי הביקורת על הופעתו של פטינסון, על הבימוי, על התסריט ועל המוזיקה.
הסרט מתחיל כשניק ניקאס מצולם במפגש טיפולי שבו פיטר, פסיכיאטר, מנסה לקבוע את היקף הפגיעה הקוגניטיבית והחברתית שלו, ושואל אותו לגבי תקרית אלימה עם סבתו.
אחיו של ניק, קוני, מוציא אותו בכוח מהפגישה.
האחים שודדים בנק, אבל חבילת צבע בשקית הכסף מתפוצצת וגורמת לנהג המילוט שלהם להתנגש באוטו אחר, וקוני וניק בורחים ברגל.
למרות שהם מצליחים להסיר את הצבע מהבגדים שלהם, שוטר חושד בהם ומנסה לתחקר אותם, וניק רץ.
הוא נעצר ונשלח לבית סוהר ברייקרס איילנד, בעוד קוני בורח.
באותו לילה, קוני מנסה להבטיח ערבות כדי להוציא את ניק מהכלא.
רוב הכסף מהשוד נכתם מהצבע, אבל הוא משכנע את חברתו קורי לשלם את 10,000 הדולרים הנותרים עם כרטיס האשראי של אמה, רק כדי לגלות אמה ביטלה אותו.
כאשר קוני מגלה שריב עם אסיר אחר גרם לניק להתאשפז בבית החולים, הוא עוזב את קורי והולך לבית החולים כדי לשחרר אותו.
הוא מוצא מטופל חסר הכרה וחבוש תחת שמירה של שוטר, ומבריח אותו לאוטובוס של "אקסס א-רייד", ואז משכנע את אנני, אשתו של אחד המטופלים האחרים, לתת להם לחכות בביתה עד הבוקר.
קוני צופה בטלוויזיה עם קריסטל, נכדתה בת ה-16 של אנני.
כאשר התמונה שלו בתור מבוקש מופיעה בחדשות, הוא מנשק אותה כהסחת דעת.
לפתע הם שומעים קולות של המטופל חוזר להכרה, וקוני מגלה שהוא לא הבריח את ניק מבית החולים, אלא פושע אחר בשם ריי.
ריי מספר את סיפור יומו לקוני, שבקבוק תמיסת ה־LSD ושקית הכסף הגנובה שחבריו של ריי נטשו במתקן בית הרפאים בלונה-פארק בזמן שהם ברחו מהמשטרה כנראה עדיין שם.
קוני אומר לקריסטל שהוא רוצה לשאול את מכוניתה של אנני כדי לקחת את ריי הביתה, והוא, קריסטל וריי נוסעים ללונה-פארק.
קוני וריי משאירים את קריסטל במכונית, והולכים לחפש את הכסף, אך מוצאים רק את ה-LSD.
המאבטח של הלונה-פארק, דאש, מבחין בהם ותופס אותם, ואומר להם שהמשטרה בדרך.
קוני מכה את דאש עד חוסר הכרה, וכשניידת המשטרה מגיעה, הוא גונב את המדים של דאש.
ריי שופך LSD לגרונו של דאש, וקוני מספר לשוטרים שדאש, שהוזה, הוא הפורץ.
כשהיא יוצאת מהמכונית של אנני, קריסטל נעצרת, וקוני רואה את המשטרה לוקחת אותה משם.
קוני וריי לא מצליחים למצוא את הכסף, הם הולכים לדירתו של דאש, שם קוני מתיידד עם הפיטבול של דאש בכך שהיא נותנת לו להריח את הז'קט שלו.
ריי מתקשר לחברו ח'ליף ומציע למכור לו בחזרה את ה-LSD.
בזמן שהם מחכים לח'ליף והשמש זורחת, ריי מתחיל לשתות.
קוני מספר לריי שאנשים כמוהו הם עלוקות של החברה, והם מנהלים ויכוח סוער.
ח'ליף מגיע ללא כסף, וקוני, המוגן על ידי הכלב, אומר לו לחזור עם 15,000 דולרים.
אף על פי שח'ליף מסכים, הוא אומר לריי שהוא הולך למעשה להשיג אקדח.
קוני חש בסכנה, ומנסה לעזוב עם ה-LSD לפני שח'ליף חוזר.
ריי תוקף אותו במסדרון ומנסה להשיג את הסמים, אבל הכלב של דאש תוקף את ריי.
קוני בורח, וריי נחלץ אל תוך הדירה, שם, כשהוא שומע סירנות, הוא מביט מבעד לחלון ורואה את קוני שנתפס על ידי המשטרה.
שומעים דפיקות בדלת, וריי מנסה להגיע לדירה השכנה על ידי טיפוס מחוץ לחלון, אבל הוא מחליק.
בזמן שקוני מוכנס למכונית המשטרה, הוא רואה את ריי נופל מהבניין ומת.
פיטר מקבל את פניהם של ניק וסבתו בלובי.
בזמן שהוא מלווה את ניק בחזרה לכיתה, פיטר מציין שקוני עשה את "הדבר הנכון", ושני האחים נמצאים במקום אליו הם שייכים.
ניק בתחילה מאוד לא נוח, אבל בהדרגה הוא מתחיל להשתתף בפעילות הקבוצתית.
כשניק מתחיל לקחת חלק, פיטר מבטיח לו שהוא "יבלה".
גוד סמנוביץ' ניסנוב (באזרית: Qod Semyonoviç Nisanov; נולד ב-24 באפריל 1972) הוא מיליארדר ואיש עסקים יהודי-אזרי, בעליה של רשת הנדל"ן קייבסקאיה פלושצ'אד (Kievskaya Ploshchad).
הונו של ניסנוב מוערך בכ-2.7 מיליארד דולר והוא מדורג במקום ה-43 בין עשירי רוסיה ובמקום ה-132 בין היהודים העשירים בעולם על פי מגזין פורבס.
ניסנוב נולד בשנת 1972 בכפר קירמיזי קסבה, אזרבייג'ן לסמיון ניסנוב שהיה דירקטור במפעל השימורים שחדאג (Shahdag) במחוז גובה אשר בצפון אזרבייג'ן.
ניסנוב למד במכללה לפיננסים (Finance and Credit College) הממוקמת בעיר באקו ושירת בביטוח הלאומי בעודו עובד במפעל השימורים של אביו.
בתחילת שנות ה-90 לאחר שסיים את לימודיו, עבר להתגורר במוסקבה.
בשנת 1992, הקים יחד עם זרח אילייב את קבוצת קייבסקאיה פלושצ'אד (Kievskaya Ploshchad) העוסקת בפיתוח נדל"ן, מלונאות ומסעדנות.
בשנת 2014, נבחר לתפקיד סגן נשיא הקונגרס היהודי העולמי, אך איבד את תפקידו בשנת 2022 בשל הסנקציות שהטילה עליו ארצות הברית.
בחודש מרץ 2024, הפך לחבר בקונגרס היהודי-רוסי.
ניסנוב נשוי, מתגורר במוסקבה ואב לארבעה ילדים.
גודבויז היא להקת האוס בריטית, המורכבת מג'ושוע אלכסנדר גרימט ואית'ן שור.
ב-1 בפברואר 2019, הלהקה הוציאה, בשיתוף פעולה עם מדוזה, את הסינגל "Piece of Your Heart".
השיר זכה להצלחה לאחר שהגיע בשיאו למקום השני במצעד הסינגלים הבריטי, למקום הראשון במצעד הדאנס הבריטי, למקום הראשון במצעד שירי הדאנס קלאב ולמקום העשירי במצעד שירי הדאנס/אלקטרוני.
כמו כן, השיר זיכה את היוצרים במספר תוארי הקלטות, בין היתר בתואר פלטינה משולש מ-BPI ותואר פלטינה מ-RIAA.
כמו כן, השיר היה מועמד לפרס גראמי להקלטת הדאנס/אלקטרונית הטובה ביותר לשנת 2020.
ב-11 באוקטובר 2019, הלהקה הוציאה, בשיתוף פעולה עם מדוזה ובקי היל, את הסינגל "Lose Control".
השיר זכה להצלחה לאחר שהגיע בשיאו למקום ה-11 במצעד הסינגלים הבריטי, למקום השני במצעד הדאנס הבריטי, למקום הראשון במצעד שירי הדאנס קלאב ולמקום הרביעי במצעד שירי הדאנס/אלקטרוני.
כמו כן, השיר זיכה את היוצרים במספר תוארי הקלטות, בין היתר בתואר פלטינה כפול מ-BPI ותואר פלטינה מ-RIAA.
ב-18 בדצמבר 2020, הלהקה הוציאה, בשיתוף פעולה עם איימנבק, את הסינגל "Goodbye".
השיר הגיע בשיאו למקום ה-59 במצעד הסינגלים הבריטי ולמקום ה-15 במצעד שירי הדאנס/אלקטרוני.
כמו כן, השיר זיכה את היוצרים בתואר פלטינה כפול מ-Pro-Música Brasil.
ב-21 במאי 2021, הלהקה הוציאה גרסת כיסוי לשיר "Bongo Cha Cha Cha" של קטרינה ולנטה.
גרסת הכיסוי הגיעה בשיאה למקום הראשון ב-Rádiós Top 40 בהונגריה ולמקום השישי ב-Single Top 40 בהונגריה.
כמו כן, השיר זיכה את הלהקה בתואר פלטינה מ-FIMI.
ב-8 באוקטובר 2021, הלהקה הוציאה גרסת רמיקס לשיר "Out Out" של ג'ואל קורי, ג'קס ג'ונס, צ'ארלי XCX וסוויטי.
ב-7 באוקטובר 2022, הלהקה התארחה בסינגל "Believe" של ACRAZE.
הסינגל הגיע בשיאו למקום ה-28 בפולין.
גוגל קיפ הוא שירות רישום הערות הנכלל כחלק מחבילת יישומי האינטרנט החינמיים גוגל דוקס שמציעה גוגל.
החבילה כוללת גם את גוגל דוקס, גוגל שיטס, גוגל סליידס, Google Drawings, גוגל פורמס ו-Google Sites.
גוגל קיפ זמין כיישום רשת וכן כיישומון עבור אנדרואיד ו-iOS.
האפליקציה מציעה מגוון כלים לרישום הערות, בהם טקסט, רשימות, תמונות והקלטות קול.
ניתן לחלץ טקסט מתמונות באמצעות זיהוי תווים אופטי (OCR), והקלטות קול יכולות להיות מתומללות לטקסט.
הממשק מאפשר תצוגת עמודה אחת או תצוגת ריבוי עמודות.
ניתן לצבוע הערות בצבעים שונים ולהוסיף להן תוויות (Labels) לצורך סיווג.
בעדכונים מאוחרים נוספו אפשרות "נעיצה" (Pin) של הערות ושיתוף פעולה בזמן אמת בין משתמשי Keep על אותן הערות.
גוגל קיפ זכה לביקורות מעורבות.
סקירה שבוצעה זמן קצר לאחר השקתו ב-2013 שיבחה את מהירות המערכת, איכות הערות הקול, הסנכרון, והווידג'ט שניתן להצבה במסך הבית של אנדרואיד.
סקירות משנת 2016 מתחו ביקורת על היעדר אפשרויות עיצוב טקסט, חוסר יכולת לבטל (Undo) שינויים, ועל ממשק שמציע רק שתי תצוגות – רשימה ורשת – שאף אחת מהן לא נמצאה נוחה עבור הערות ארוכות.
עם זאת, השירות זכה לשבחים על גישה מכל מכשיר, אינטגרציה טבעית עם שירותי גוגל אחרים, והאפשרות להפוך תמונות לטקסט באמצעות זיהוי תווים אופטי.
גוגל הפסיקה את התמיכה בגוגל קיפ לכרום בפברואר 2021, אם כי השירות עצמו ממשיך להיות נגיש דרך אפליקציות אחרות ובאופן ישיר בדפדפני אינטרנט.
גוגל קיפ מאפשר למשתמשים ליצור סוגים שונים של הערות, ובהן: טקסט, רשימות, תמונות והקלטות קול.
ניתן להגדיר תזכורות, המשולבות עם Google Now (או מחליפיו), כך שהמשתמש יקבל התרעה בזמן שנקבע.
בעבר נתמכו גם תזכורות מבוססות מיקום, אולם תמיכה זו הופסקה בסוף 2025. ניתן לחלץ טקסט מתמונות באמצעות טכנולוגיית זיהוי תווים אופטי.
הקלטות קול שנוצרות באמצעות Keep מתומללות אוטומטית לטקסט.
השירות יכול להמיר הערות טקסט לרשימות תיבות סימון (Checklists).
המשתמש יכול לבחור בין תצוגת עמודה יחידה לבין תצוגת ריבוי עמודות.
ניתן לצבוע הערות בצבעים שונים, בהם לבן, אדום, כתום, צהוב, ירוק, טורקיז, כחול ואפור.
לחיצה על כפתור "העתק ל-גוגל דוקס" מעתיקה את כל הטקסט להערה למסמך גוגל דוקס חדש.
ניתן ליצור הערות ורשימות גם באמצעות פקודות קוליות.
ניתן לסווג הערות באמצעות תוויות (Labels), והרשימה שלהן מופיעה בתפריט הניווט באפליקציה.
בנובמבר 2014 הוסיפה גוגל לגוגל קיפ אפשרות לשיתוף הערות בזמן אמת בין משתמשים שונים, וכן יכולת חיפוש לפי מאפיינים – כגון צבע, סטטוס שיתוף או סוג התוכן שבהערה.
באוקטובר 2016 נוסף היכולת "לנעוץ" הערות (Pin) כך שיופיעו בראש הרשימה.
בפברואר 2017 שולב גוגל קיפ עם גוגל דוקס, כך שניתן לגשת להערות מתוך גוגל דוקס בגרסת האינטרנט.
בעבר יכול היה Google Assistant לנהל רשימת קניות בתוך גוגל קיפ, אולם תכונה זו הועברה ל-Google Express באפריל 2017, מה שגרם לפגיעה ניכרת ברמת השימושיות.
ביולי 2017 עודכן גוגל קיפ בגרסת אנדרואיד עם יכולת "בטל" (Undo) ו"עשה שוב" (Redo) בעת עריכת טקסט.
התמיכה בהתראות בקרבת מיקום מסוים הופסקה בשלהי 2025.
גוגל קיפ הושק ב-20 במרץ 2013 עבור מערכת ההפעלה אנדרואיד וכיישום רשת.
אפליקציית אנדרואיד תומכת גם ב-Wear OS, ומשתמשים יכולים ליצור הערות קוליות, להוסיף ולסמן פריטים ברשימות ולצפות בתזכורות דרך השעון החכם.
אפליקציה עבור מערכת ההפעלה iOS הושקה ב-24 בספטמבר 2015.
בסקירה ממאי 2013 כתב אלן הנרי מ-"Lifehacker" שהממשק "צבעוני וקל לשימוש" וכי הצבעים משמשים בפועל לארגון ולעימוד.
הוא שיבח את מהירות העבודה, איכות הערות הקול, הסנכרון והווידג'ט למסך הבית של אנדרואיד, אך ביקר את ממשק האינטרנט ואת היעדרה של אפליקציה ל-iOS.
מגזין טיים כלל את גוגל קיפ ברשימת 50 אפליקציות האנדרואיד הטובות ביותר לשנת 2013.
בסקירה מינואר 2016 כתב ג'יי.אר.
רפאל מ-"Computerworld" כי "גוגל קיפ קרוב מאוד להיות הכלי האידיאלי עבורי לאיסוף וניהול כל ההערות האישיות והקשורות לעבודה.
וכפי שמעיד השימוש המתמשך שלי בו, היתרונות עולים על החסרונות, והוא האפשרות הטובה ביותר לצרכים שלי", ושיבח את מה שכינה "תכונות המפתח" של השירות – פשטות, "גישה אוניברסלית נוחה" ואינטגרציה טבעית עם שירותי גוגל אחרים.
עם זאת, הוא הצביע על היעדר אפשרויות עיצוב טקסט, אי-יכולת לבטל או לשחזר שינויים, והיעדר אפשרות חיפוש בתוך הערות כ"חולשות מתמשכות".
בסקירה מיולי 2016 כתבה ג'יל דאפי מ-"PC Magazine" כי אפשר לתאר את הממשק במילה "פשטות", והעבירה עליו ביקורת על כך שהוא מציע רק תצוגת רשימה ותצוגת רשת, שאינן מקלות על איתור מידע במהירות.
לדבריה, מאחר שרוב ההערות שלה היו מתכונים טקסטואליים ארוכים, תצוגת הרשימה הייתה "גרועה אף יותר" מתצוגת הרשת, משום שהיא מציגה בכל פעם הערה אחת בלבד – האחרונה שנערכה.
היא ציינה שממשק האינטרנט חסר יכולות הקיימות באפליקציות.
עם זאת, היכולת לצלם מסמך ולהפוך אותו לטקסט באמצעות זיהוי תווים אופטי הוגדרה כ"נקודת אור בולטת", והיא כתבה: "זו תכונה מופלאה, והיא עובדת היטב".
דאפי גם ביקרה את היעדר אפשרויות העיצוב ואת העובדה שיכולות השיתוף "קיימות, אך אינן מלוטשות במיוחד".
גוגל שיטס היא תוכנת גיליון אלקטרוני הכלולה כחלק מחבילת יישומי האינטרנט החינמיים Google Docs Editors שמציעה גוגל.
גוגל שיטס זמינה כיישום רשת, כיישומון עבור אנדרואיד ו-iOS, וכיישום מחשב במערכת ההפעלה Chrome OS.
השירות תואם לפורמטי הקבצים של מיקרוסופט אקסל.
בדומה לשאר יישומי Google Docs Editors, גוגל שיטס מאפשרת יצירה ועריכה של קבצים באופן מקוון תוך שיתוף פעולה בזמן אמת בין מספר משתמשים.
השינויים נשמרים בהיסטוריית גרסאות, המתעדת מי ביצע כל שינוי.
משתפי פעולה פעילים מוצגים בצבעים ועם סמן ייחודי לכל עורך, ומערכת הרשאות קובעת מה כל משתמש רשאי לעשות.
עדכוני המערכת הוסיפו גם תכונות המבוססות על למידת מכונה, ובהן "Explore", המאפשרת לשאול שאלות בשפה טבעית לגבי הנתונים שבגיליון.
גוגל שיטס היא אחד משירותי Google Workspace לצד גוגל דוקס, גוגל סליידס, Google Drawings, גוגל פורמס, Google Sites וגוגל קיפ.
גוגל שיטס צמחה מהיישום XL2Web, תוכנת גיליון אלקטרוני מקוונת שפותחה על ידי חברת 2Web Technologies שהוקמה בידי ג'ונתן רושל ופרזאד "פאזי" חוסרובשאחי.
השירות הושק ב-6 ביוני 2006 כמבחן מוגבל למספר קטן של משתמשים, לפי עיקרון "הקודם זוכה".
בהמשך הוחלף המבחן המוגבל בגרסת בטא שהייתה זמינה לכל בעלי חשבון גוגל, במקביל לפרסום הודעה רשמית לעיתונות.
במרץ 2010 רכשה גוגל את חברת DocVerse, שהתמחתה בשיתופי פעולה מקוונים על מסמכים בפורמטים של מיקרוסופט אופיס, ובהם קבצים תואמי מיקרוסופט אקסל, מיקרוסופט וורד ומיקרוסופט פאוורפוינט.
באוקטובר 2012 שונה שמה של Google Spread Sheets לגוגל שיטס, ושוחררה אפליקציית Chrome שסיפקה קיצור דרך לגישה אל גוגל שיטס מעמוד הלשונית החדשה בדפדפן כרום.
גוגל שיטס זמינה כיישום רשת הנתמך בדפדפנים גוגל כרום, מיקרוסופט אדג', מוזילה פיירפוקס וספארי.
ניתן לגשת לכל הגיליונות (ולקבצים נוספים) דרך גוגל דרייב.
ביוני 2014 השיקה גוגל דף בית ייעודי לגוגל שיטס, שבו מופיעים רק קבצים שנוצרו באמצעות הכלי.
באותה שנה השיקה גוגל אפליקציות מובייל ייעודיות לגוגל שיטס עבור אנדרואיד ו-iOS.
ב-2015 עודכן אתר המובייל של גוגל שיטס בממשק "פשוט ואחיד יותר".
ניתן לקרוא גיליונות דרך אתרי המובייל, אך ניסיון לערוך מפנה את המשתמש לאפליקציה, כדי למנוע עריכה דרך הדפדפן בסמארטפון.
גוגל שיטס משמשת ככלי שיתופי לעריכה משותפת של גיליונות בזמן אמת.
מסמכים יכולים להיות משותפים, פתוחים וערוכים על ידי מספר משתמשים בו-זמנית, והמשתמשים יכולים לראות בזמן אמת שינויים "תוך כדי הקלדה".
השינויים נשמרים אוטומטית בשרתי גוגל, ונשמרת היסטוריית גרסאות המאפשרת לצפות בשינויים קודמים ואף לחזור אליהם.
מיקומו הנוכחי של כל עורך מסומן באמצעות צבע וסמן ייחודיים, כך שעורכים אחרים הרואים את אותו אזור יכולים לעקוב אחר השינויים בזמן אמת.
סרגל צד לצ'אט מאפשר למשתפי הפעולה לדון בעריכות.
קבצים יכולים להישמר מקומית במגוון פורמטים, כגון PDF ופורמטי Office Open XML.
גוגל שיטס תומכת גם בתיוג לצורכי ארכוב וארגון.
תכונת "Explore" הושקה עבור כל חבילת Drive בספטמבר 2016, והיא מוסיפה פונקציונליות המבוססת על למידת מכונה.
בגוגל שיטס מאפשרת Explore למשתמשים לשאול שאלות בשפה טבעית, כגון "כמה יחידות נמכרו בבלאק פריידיי?", ולקבל תשובה ללא צורך בידע קודם בנוסחאות.
ביוני 2017 הרחיבה גוגל את Explore כך שתוכל ליצור באופן אוטומטי תרשימים ולהמחיש את הנתונים חזותית, ובדצמבר אותה שנה נוספה לה יכולת מבוססת למידת מכונה ליצור טבלאות ציר (Pivot Tables) באופן אוטומטי.
באוקטובר 2016 הכריזה גוגל גם על הוספת "פריטי פעולה" (Action items) לגוגל שיטס: כאשר משתמש מקצה משימה בתוך גיליון, השירות משייך באופן חכם את המשימה למשתמש שהוגדר כאחראי.
לפי גוגל, פעולה זו מקלה על משתפי פעולה לראות מי אחראי על כל משימה.
בעת כניסה לגוגל דרייב או לגוגל שיטס, קבצים המכילים משימות שהוקצו למשתמש מסומן יוצגו עם תג ייעודי.
במרץ 2014 הציגה גוגל "תוספים" (Add-ons) – כלים חדשים של מפתחים חיצוניים, המוסיפים יכולות נוספות לגוגל שיטס.
כדי לצפות ולערוך גיליונות באופן לא-מקוון במחשב, נדרש שימוש בדפדפן מבוסס כרומיום (למשל גוגל כרום או מיקרוסופט אדג').
תוסף כרום בשם גוגל דוקס Offline מאפשר להפעיל תמיכה בעבודה לא-מקוונת עבור גוגל שיטס וקבצים אחרים מחבילת Drive דרך אתר גוגל דרייב.
אפליקציות האנדרואיד וה-iOS תומכות באופן מובנה בעריכה לא-מקוונת של קבצים.
קבצים בפורמטים הבאים ניתנים לצפייה ולהמרה לפורמט גוגל שיטס: .xls (אם חדש יותר ממיקרוסופט אופיס 95), .xlsx, .xlsm, .xlt, .xltx, .xltm, .ods, .csv, .tsv, .txt ו-.tab.
גודל המסמך הכולל מוגבל ל-10 מיליון תאים.
יישום גוגל שיטס, כמו יתר יישומי Google Docs Editors, זמין בחינם לשימוש אישי, אך הוא כלול גם בחבילת Google Workspace (לשעבר G Suite) המיועדת לעסקים – שירות במתכונת מנוי חודשי המוסיף יכולות ניהול ואבטחה ממוקדות-ארגון.
גוגל שיטס יכולה להפיק תרשימי גוגל, וקיים תוסף צד שלישי המאפשר שילוב נתונים מוויקיפדיה וויקינתונים.
בגוגל שיטס קיים כלי חיפוש והחלפה בסיסי.
השירות כולל גם "לוח גזירה" (Web clipboard) ייעודי, המאפשר להעתיק ולהדביק תכנים בין גוגל שיטס לבין גוגל דוקס, גוגל סליידס ו-Google Drawings, ואף בין מחשבים שונים; הפריטים המועתקים נשמרים בשרתים של גוגל למשך עד 30 יום.
גוגל מציעה תוסף לדפדפן גוגל כרום בשם Office editing for Docs, Sheets and Slides, המאפשר צפייה ועריכה של מסמכי מיקרוסופט אקסל בדפדפן באמצעות גוגל שיטס.
התוסף מאפשר לפתוח קובצי אקסל השמורים במחשב דרך כרום, וכן קבצים שעליהם נתקלים ברשת (כגון צרופות דוא"ל ותוצאות חיפוש) ללא צורך בהורדה.
החל מיוני 2019 אין עוד צורך בתוסף, כיוון שהיכולת מובנית בדפדפן ובשירות עצמו.
Google Cloud Connect היה תוסף ל-מיקרוסופט אופיס 2003, 2007 ו-2010, שאפשר לשמור ולסנכרן אוטומטית מסמכי אקסל אל גוגל שיטס (לפני השקת גוגל דרייב).
העותק המקוון עודכן בכל שמירה של הקובץ באקסל, ניתן היה לערוך מסמכים במצב לא-מקוון ולסנכרנם מאוחר יותר, נשמרו גרסאות קודמות, ומספר משתמשים יכלו לעבוד במקביל על אותו קובץ.
השירות הופסק ב-30 באפריל 2013, לאחר שלדברי גוגל גוגל דרייב ממלא את אותן פונקציות "בתוצאות טובות יותר".
בעוד שמיקרוסופט אקסל שומרת על בעיית שנה מעוברת של 1900, גוגל שיטס "מתקנת" אותו על ידי הגדלת קוד המספר עבור כל התאריכים שלפני 1 במרץ 1900, כך שהזנת "0" ועיצובו כתאריך מחזירה 30 בדצמבר 1899, בעוד שאקסל מפרשת "0" כתאריך 31 בדצמבר 1899 (שמוצג כ"0 בינואר 1900").
בדצמבר 2022 השיקה גוגל את Simple ML, תוסף ללמידת מכונה עבור גוגל שיטס, המאפשר למשתמשים לנצל יכולות למידת מכונה ללא צורך בכתיבת קוד.
גודזילה (שיבוש של גודזירה, לפי המקור היפני: ゴジラ ) היא מפלצת בדיונית מסוג זוחל פרהיסטורי.
גודזילה התפרסם בעולם בזכות סרטי מפלצות יפניים מתחילת שנות ה-50 של המאה ה-20. גודזילה הוא אחד הראשונים ממשפחת מפלצות הענק המופיעות בסרטים אלו (אם כי קינג קונג הופיע לפניו).
דמותו של גודזילה הופיעה לראשונה במהלך 27 באוקטובר 1954, בסרט גודזילה, מבית היוצר של טוהו ובהמשך נוצר זיכיון גדול על שמה.
לגודזילה צורת דינוזאור דמוי-תרופוד בעל גוף זקוף וזנב מוטל על הקרקע (בדומה לאיורים מוקדמים ושגויים של טירנוזאורוס ושל איגואנודון), ידיים חסונות, לוחיות גב (בדומה לסטגוזאורוס) וראש מפחיד בעל שיניים חדות.
אף על פי שגודזילה שינה את מראו החיצוני כמעט בכל סרט שבו הוא הופיע, המאפיינים הבסיסיים האלה נשארו ולעיתים נוספו חדשים.
מוצאו של גודזילה מוצג בכמה סדרות סרטים בשינויים קלים.
בסדרת סרטי שׁוֹוָּה גודזילה היה זוחל פרהיסטורי דמוי דינוזאור אשר נחשף לקרינה אטומית והגיע לגודל של 50 מטרים.
סיפור זה מופיע גם בסדרת סרטי מילניום.
בסדרת היסיי מתואר כי גודזילה היה למעשה מין בדיוני של דינוזאור בשם "גודז'ירוזאורוס" אשר הושפע מקרינת צוללת גרעינית והגיע לגודל של 100 מטרים.
בסרט מ-2014 גודזילה הוא מין של זוחלים פרהיסטוריים ימיים שהיו קיימים בתקופה שבה היה לכדור הארץ פי עשרה יותר קרינה ראדיואקטיבית מאשר כיום ואף הצליחו לשרוד מספר הכחדות.
במהלך הופעותיו בסרטים השונים גודזילה פגש מפלצות רבות ורכש מגוון של בעלי ברית ואויבים.
בתחילת דרכו גודזילה נלחם במספר מפלצות כמו גורילת הענק קינג קונג, הדינוזאור אנגירוס, ומפלצת דמוית עש בשם מות'רה.
אך מהסרט גידורה, המפלצת התלת-ראשית, גודזילה לראשונה הוצג עם בעלי ברית.
שתי המפלצות הראשונות שהגיעו לצידו הן רודן הפטרוזאור ומות'רה.
בנוסף, בסרט זה גודזילה הוצג לראשונה נגד אויבו המושבע, קינג גידורה - דרקון חייזרי תלת ראשי אשר משמש כנשק לחייזרים הרוצים להשתלט על העולם.
לאחר סרט זה, גודזילה החל לרכוש מספר בעלי ברית ואויבים אחרים, כמו בנו המאומץ, מינילה.
בעל בריתו הנאמן ביותר של גודזילה הוא אנגירוס, שלראשונה שיתף עמו פעולה בגודזילה נגד גייגן (כי השמדת כל המפלצות הגיעה רק בזמן מאוחר יותר.
לכן, לפי ציר הזמן של שווה, הם נפגשו בשנית בסרט הנ"ל).
אף על פי שאנגירוס פגש את גודזילה לראשונה כאויבו, הוא הראה נאמנות גדולה לגודזילה ואף סיכן את חייו במטרה להצילו.
אויב גדול נוסף של גודזילה הוא מכה-גודזילה, שהוא העתק מכני של גודזילה.
בסרטי שווה נוצר מכה-גודזילה בידי חייזרים מכוכב "החור השחור ה-3" (בסרטי היסיי ומילניום הוא היה נשק שנוצר בידי בני אדם.
בכל סדרה מראהו השתנה באופן דרסטי), ונשלח לחסל את גודזילה, אך נכשל.
למרות זאת, מכה-גודזילה עדיין מראה כוח רב ולעיתים מצליח להביס או אפילו כמעט להרוג את גודזילה (מה שקרה בהיסיי).
הסרט שיצא ב-2020 הוא "גודזילה נגד קונג" (קונג הוא סרט מחודש של קינג קונג והשם שלו הוא "קונג:אי הגולגולת").
הסרט "גודזילה נגד קונג" הוא סרט מחודש של אחד הסרטים הישנים של גודזילה (קינג קונג נגד גודזילה).
בסרט זה נלחמים שני המפלצות הרגזניות על התואר "מלך"!
גודזילה ידוע בהיותו בעל כוח פיזי וסיבולת רבה מאוד, שכן הוא מסוגל להשליך מפלצות בגודלו רק בעזרת זרעותיו ופיו, וגם לספוג עשרות פגיעות מטילים ופצצות ללא כל סימן לפגיעה.
בנוסף, גודזילה ידוע ביכולת נשיפה קטלנית.
בניגוד לדעה הרווחת, גודזילה אינו יורק אש, אלא פולט קרן אטומית הדומה ללייזר.
בנוסף, גודזילה מסוגל לפרוק אנרגיה אל אלו שבאים במגע פיזי איתו, ואף מסוגל לאגור חשמל או קרינה כדי ליצור שדה מגנטי חזק מספיק כדי למשוך אליו עמודי חשמל.
"גוג'ירה" (ביפנית ゴジラ) הוא הלחם בסיסים בין המילים היפניות "גורירה" (ゴリラ), כלומר גורילה, ו"קוג'ירה" (クジラ), שמשמעותה לוויתן.
שם זה ניתן מכיוון שבנקודה מסוימת בתהליך התכנון של גודזילה הוא תואר כ"שילוב של גורילה ולוויתן".
תיאור זה מתייחס לגודלו, כוחו, גופו הגס, עמידה על שתי רגליים וכן מקורו הימי של גודזילה.
קיימת שמועה מקובלת המספרת על השימוש המקורי בשם גוג'ירה, לפני שזה ניתן למפלצת: "גוג'ירה" היה למעשה כינויו של עוזר במה שמן במיוחד באולפני טוהו, בהם הופקו סרטי גודזילה לראשונה.
סיפור זה מעולם לא אומת, ובשישים השנים מאז יציאתו לאור של הסרט הראשון אף אדם לא טען להיות אותו עוזר במה וכן אף תמונה לא נמצאה של אותו עוזר במה.
קימי הונדה (אשתו של אישירו הונדה, במאי הסרט מ-1954) תמיד חשדה שאותו עוזר במה מעולם לא היה קיים, וכך אפילו אמרה בראיון שנתנה ב-1998, ש"החבר'ה שעבדו מאחורי הקלעים באולמי טוהו אהבו להתבדח עם סיפורים מוגזמים".
דמותו של גודזילה בסרטים יוצגה באופן מסורתי על ידי שחקן אשר לבש חליפת ספוג כבדה, והבניינים שתחת איומו היו מיניאטורות.
אומן האפקטים המיוחדים, אייג'י צובוראיה, רצה במקור שגודזילה יגולם על ידי סטופ מושן.
מפאת אילוצים של לוחות זמנים ומחסור באנימטורים מנוסים ביפן באותה עת הפכו את השימוש לשחקן בחליפת ספוג ליותר פרקטית.
החליפה הראשונה שבה נעשה שימוש הייתה מורכבת מחוטים דקים וחזרן העטופים בתיל לתמיכה.
כל המבנה הזה כוסה בספוג פוליארתני, וזה כוסה לבסוף בלטקס.
חליפה זאת הוחזקה במקור על ידי ווים, אך חליפות דומות מאוחרות יותר כללו רוכסנים.
משקל החליפה המקורית היה 100 קילוגרם ושמה היה "שודאיגוג'י" (הלחם המילים "שודאי" שמשמעה "דור ראשון" וגוג'י שזה קיצור של גוג'ירה, שמו היפני של גודזילה).
בסדרת הסרטים הראשונה שלו, גודזילה לראשונה גולם בתור כוח הרסני של הטבע אשר משמיד כל דבר העומד בדרכו.
בין אם מדובר בבניינים או במפלצות אחרות כמו אנגירוס, מות'רה וקינג קונג.
באישיות זו החזיק בארבעת סרטיו הראשונים: גודזילה (1954), גודזילה מכה שנית, קינג קונג נגד גודזילה ומות'רה נגד גודזילה.
אך בסרט החמישי בסדרת שווה, גידורה, המפלצת התלת-ראשית, גודזילה סוף סוף קיבל את אישיותו המפורסמת: מושיע של כדור הארץ המגן עליו מפני פולשים חיצוניים כגון חייזרים השולטים במפלצות כמו קינג גידורה.
גודזילה שב להופיע בסדרת היסיי.
בהייסי, אישיותו של גודזילה השתנתה ליותר חייתית והרסנית אך עדיין בעלת אינסטינקט להגן על כדור הארץ מפני מפלצות אחרות או מחייזרים.
גודזילה שב בסדרת הסרטים השלישית שלו.
בסדרה זו, שבה רוב הסרטים אינם עוקבים זה אחר זה אלא מהווים אתחולים שונים ועצמאיים לסדרה, גודזילה מופיע בכמה צורות שונות:
בגודזילה: 2000 מילניום, גודזילה הוא פרט אחר מאותו אחד שתקף את טוקיו ב-1954.
בגודזילה נגד מגאגוירוס, הגודזילה שבסרט הוא למעשה אותו אחד שתקף את טוקיו ב-1954 ולפי אתחול זה "משמיד החמצן" מעולם לא נוצר וגודזילה פשוט עזב את יפן ושב אל הים אך חזר להתקיף מספר פעמים במהלך ההיסטוריה.
בגודזילה, מות'רה וקינג גידורה: מפלצות ענקיות בהתקפה חזקה, גודזילה הוא למעשה שאריותיו של הפרט המת מ-1954 שגופתו נשלטה ושוחזרה בידי רוחות של חיילים מתים ממלחמת העולם השנייה.
בגודזילה נגד מכה-גודזילה ובהמשכו גודזילה: טוקיו אס.
אס גודזילה הוא פרט נפרד מאותו אחד שתקף את טוקיו ב-1954 (לפי תאוריה של כמה מפיקים שעבדו אצל טוהו מדובר בבן של הגודזילה הראשון אך אין זה רשמי).
בגודזילה: המלחמות הסופיות גודזילה הוא זוחל פרהיסטורי מוטנט שפגש את האנושות לראשונה ב-1954 (אם כי מדובר באתחול כולל שמתעלם גם מהסרט המקורי) והיה ליריבם הגדול ביותר.
בסדרת סרטים זו, גודזילה ברוב הסרטים מופיע ככוח הרסני של הטבע (אם כנבל או כאנטי גיבור) אך ללא כול כוונות זדון.
יוצא הדופן היחד בסדרה (ולמעשה המקרה היחיד בזיכיון כולו) הוא הגודזילה מ"גודזילה, מות'רה וקינג גידורה" ששמה גודזילה מופיע כנבל עם כוונות רשע ממשיות.
בשנת 1998, החברה האמריקאית TriStar Pictures הוציאה סרט בשם "GODZILLA" המהווה אתחול לסרט המקורי.
עקב ביקורות חריפות וקשות נגד הסרט ועל הדרך שבה גודזילה הוצג שם, שאתם הסכימו טוהו, הוחלט לשנות את שמו של היצור שנטען להיות גודזילה בסרט ל"זילה" וכעת הוא נחשב דמות נפרדת.
וכדי ללגלג עוד על האתחול, טוהו הוסיפו את זילה לסרט גודזילה: המלחמות הסופיות ואף התחולל קרב בינו לבין גודזילה שבו גודזילה מנצח לאחר 11 שניות.
בשנת 2014, בסרט האתחול מבית חברת Legendary Pictures, גודזילה שב לסדרת הסרטים האמריקאית ובה הוא זוחל פרהיסטורי ימי עתיק יומין ששרד עשרות הכחדות ועידנים עד לימנו ותפקידו הוא ליישב את מאזן הטבע מהמוטו (יצורים מפלצתיים מתקופתו של גודזילה) שכן הוא טורף-האלפא.
סרט זה מהווה המשך לסרט משנת 2014. בסרט גודזילה פוגש את רודן, מות'רה ובעיקר את יריבו הראשי - הדרקון בעל שלושת הראשים קינג גידורה.
סרט המשך לסרט משנת 2019. בסרט הזה גודזילה ניפגש עם קונג וסרט ההמשך הצפוי לצאת לו גודזילה נגד קונג: האימפריה החדשה.
ב"מייטי מורפין פאוור ריינג'רס" ה"דרגון זורד" מבוסס על גודזילה.
כמו כן, הוא גם יוצא מן המים.
ב"אוסטין פאוורס - גולדממבר" באחת הסצנות, המכונית של אוסטין נכנסה לתוך פסל של גודזילה, שגרמה למנוסה של היפנים (כשבאותה הסצנה היה יפני שחשב שזו גודזילה האמיתית, עד שחברו אמר לו שזה פסל, והראשון אמר לו שהם ינוסו ויחשבו שהם נסים מגודזילה האמיתית).
גודיסון פארק הוא אצטדיון כדורגל בגודיסון רואד שבליברפול ששימש כאצטדיון הביתי של קבוצת הכדורגל האנגלית אברטון מ-1892 עד 2025, וכיום משמש כאצטדיון הביתי של קבוצת הנשים שלה.
לאצטדיון תכולה של 39,572 מקומות.
האצטדיון נבנה ב-1892 וזהו אחד מאצטדיוני הכדורגל הוותיקים ביותר בעולם, ואצטדיון הכדורגל הגדול הראשון באנגליה.
זהו גם האצטדיון הדו-מפלסי הראשון בכל ארבעת צדדיו בבריטניה.
במשחקי גביע העולם בכדורגל ב-1966, אירח האצטדיון 5 משחקים, כולל את אחד ממשחקי חצי הגמר.
אברטון ארחה במגרשה זה יותר משחקים בין-לאומיים מכל מועדון אחר באנגליה.
כמו כן באצטדיון זה, בשנת 1949, הייתה הפעם הראשונה שנבחרת אנגליה הפסידה בביתה לנבחרת שאינה חלק מבריטניה.
המשחק החשוב ביותר שנערך באצטדיון, על פי סקר שנערך באתר הרשמי של אברטון, היה משחק הגומלין של חצי-גמר גביע אירופה למחזיקות גביע בין אברטון לבאיירן מינכן בשנת 1985. באותו משחק, באיירן הובילה במחצית, אך ספגה 3 שערים במחצית השנייה של המשחק מרגליהם של אנדי גריי, גרהם שארפ וטרבור סטיבן.
מיקומו של האצטדיון, בלב שכונה מאוכלסת בצפיפות, עשה את מלאכת הרחבת האצטדיון לקשה ביותר, אם לא בלתי אפשרית.
חלק שלם של האצטדיון ממוקם למעשה על חורבותיה של כנסית סט.
זהו גם המגרש הגדול ביותר בפרמייר ליג האנגלית, רחב ב-5 מטר ממגרשי רוב הקבוצות.
בעונת 2024/2025 אירח האצטדיון בפעם האחרונה את משחקיה של קבוצת אברטון, והמשחק האחרון נערך ב-19 במאי 2025 בין אברטון לסאות'המפטון.
החל מעונת 2025/2026 הוא צפוי לשמש אצטדיון הבית של נבחרת הנשים של אברטון, ובכך יהיה האצטדיון למתקן הספורט הגדול בעולם שמוקדש לכדורגל נשים.
יציע האנד פארק – בעל תפוסה של 6,000 מקומות.
יציע בעל דרגה (קומה) אחת, שבנייתו הושלמה ב-1994. בחלקו האחורי של המגרש, מאחורי אחד השערים, יציע הפארק עומד בגבו לסמטת וולטון הגובלת עם סטנלי פארק.
יציע בולנס רואד – תפוסה: 8,067 מקומות ישיבה.
יציע בעל 2 מפלסים, שעוצב על ידי ארכיטקט אצטדיוני הכדורגל ארצ'יבל לייטץ'.
בחלקו המזרחי של המגרש היציע מחולק לבולנס העילי, בולנס התחתי, וכר הדשא.
החלק הדרומי של יציע, משמש בדרך כלל לקהל של קבוצות אורחות.
הפינה הצפונית של היציע, מחוברת ליציע רחוב גלאדיס אנד.
יציע רחוב גלאדיס אנד – תכולת יציע: 10,155 מקומות.
עוד יציע דו מפלסי שעוצב על ידי לייטץ', ומחולק לגלאדיס העילי וגלאדיס התחתי.
מאחורי השער, בסוף החלק הצפוני של גודיסון פארק, מאוכלסים בדרך כלל האוהדים ה"שרופים" של אברטון.
אם אברטון זוכה בהטלת המטבע לפני שריקת הפתיחה, השחקנים תמיד מעדיפים לבחור לתקוף במחצית השנייה לכיוון הצד של הגוש המעודד של אוהדי הקבוצה.
היציע המרכזי – תכולה: 16,347 מקומות.
יציע בעל 3 קומות, הידוע כיציע המרכזי.
היציע המרכזי הנוכחי נבנה ב-1971 לאחר הריסתו של היציע המרכזי הקודם ב-1909 (וגם יציע זה עוצב על ידי אצ'יבלד לייטץ').
ביציע נמצאים גם חדרי ההלבשה של השחקנים, וגם המנהרה שמובילה אל כר הדשא.
גודזילה הוא סרט מפלצות אמריקאי המבוסס על המפלצת הבדיונית גודזילה מזיכיון הסרטים בעל אותו השם.
את הסרט ביים גארת אדוארדס ומככבים בו אהרון ג'ונסון, קן ואטאנבה, אליזבת אולסן, ז'ולייט בינוש, סאלי הוקינס, דייוויד סטראתיירן ובריאן קראנסטון.
הסרט הופק על ידי האולפנים האמריקאיים "אולפני לג'נדרי" ו"האחים וורנר" והאולפן היפני "טוהו".
זהו הסרט האמריקאי השני העוסק בגודזילה מאז האחרון שיצא בשנת 1998 והוא הסרט הראשון בזיכיון יקום המפלצות של אולפני לג'נדרי.
הסרט יצא ברחבי העולם ב-15 במאי 2014 ובארצות הברית ב-16 במאי באותה שנה.
הסרט מתחיל בתיאור הפצצת האטול ביקיני בפצצת מימן.
בעוד נהוג לחשוב שהפצצה נועדה לניסוי, מתברר כי מטרתה היא חיסול מפלצת ימית ענקית הנראית בחטף.
בשנת 1999, המדענים אישירו סריזאווה וויויאן גראהם (קן ואטאנבה וסאלי הוקינס בהתאמה) מגיעים לפיליפינים ומגלים עצמות ענק וביצי עצמים לא מזוהים.
מאוחר יותר מתברר כי אחת הביצים בקעה, וכי ישנה דליפה במתקן גרעיני בטוקיו, יפן.
במהלך הדליפה מאבד המהנדס ג'ו ברודי (בריאן קראנסטון) את אשתו סנדרה (ז'ולייט בינוש), העובדת עמו במתקן.
בנוסף הדליפה גרמה לרעידת אדמה, וכך הוחלט שמחוז ג'אנג'ירה יפונה ותאסר הכניסה אליו.
חמש עשרה שנה לאחר אירועים אלה, בנו של ג'ו, פורד (אהרון ג'ונסון), הוא קצין העוסק בנטרול פצצות בצבא ארצות הברית.
פורד גר עם אשתו, אל (אליזבת אולסן), ובנו, סאם (קרסון באלד), בסן פרנסיסקו.
כאשר נודע לפורד כי אביו נאסר על פלישה למתחם שבו אירעה הדליפה, הוא טס ליפן כדי להוציאו ממאסר.
ביפן, ג'ו משכנע את פורד להצטרף אליו ולגלות את האמת אודות הדליפה במתחם.
כשהם מגיעים לשם, הם מגלים כי אין שם שום קרינה רדיואקטיבית, בניגוד לסיבה הרשמית שבגינה נאסרה הכניסה לשטח.
הסיבה האמיתית היא איום מסתורי ומוזר יותר: מתברר כי במתקן מוחזק גוף של בעל חיים ענקי להפחיד.
היצור המכונף, זכר המכונה מוטו (M.U.T.O.
– Massive Unidentified Terrestrial Organism, אורגניזם ארצי מאסיבי בלתי מזוהה), מתעורר ובורח מן המתקן.
בהמשך בורח מוטו נוסף ממכלאתו באתר לפסולת גרעינית.
הפעם זו נקבה, והיא גדולה באופן משמעותי מן הזכר (אם כי לא מכונפת), זוג המוטו מתאחד וקרב ענקים מתפתח בינם לבין גודזילה, אשר גורם לחורבן נורא בערי יפן, הוואי ומערב ארצות הברית בעוד גודזילה מתחיל מאבק אלים עם המוטו המכונף בשדה התעופה של הוואי.
בני האדם מנסים לשווא להילחם ולירות פצצות רבות בשלוש המפלצות, ואף שוקלים להשתמש בנשק גרעיני.
אך סריזאווה מזהיר כי גודזילה והמוטו ניזונים מהקרינה הגרעינית, ומציע קודם להניח לגודזילה לחסל את שני המוטו, שכן הוא מאמין שגודזילה שם כדי ליישב את הסדר על כנו.
לאחר שהמוטו הביסו את גודזילה, הנקבה חופרה קן גדול באמצע העיר ומטילה שם את ביציה.
לצדם היא מניחה טיל גרעיני שבן זוגה גזל מרכבת צבאית, על מנת שיתמלא הקן בקרינה שתעזור לעוברים להתפתח.
פורד מצטרף ללוחמים הרגליים החודרים לזירת הקרב המפלצתית.
לאחר שאלו מחלצים את הטיל, פורד שורף את הקן, ורואה את הנקבה שואגת בצער, אך שכאשר היצור העצום ניסה להרוג את פורד, גודזילה קם וירק על המוטו הנקבה את הקרן האטומית שלו, ומצליח להרוג את המוטו הזכר בחבטת זנב אחת, אבל זה גרם לגורד שחקים ליפול עליו ולעלפו.
בינתיים, הצבא נלחם במוטו הנקבה, מה שמשיג לפורד מספיק זמן לעצור את הפצצה הגרעינית שנמצאה בספינה קרובה, אך שאזלו כוחותיו, המוטו הנקבה הגיעה וניסתה להורגו.
אך לפתע, גודזילה שב והצליח להרוג את המוטו הנקבה בכך שירק את הקרן שלו לתוך גרונה מה שפירק את ראשה החוצה, אבל זה גמר את כוחו והוא שב ליבשה ונחשב למת.
לבסוף, פורד מתאחד עם אשתו ובנו, וגודזילה התעורר משנתו וחזר לים, אבל לא לפני ששאג שאגת ניצחון ובזה מסתיים הסרט.
אהרון ג'ונסון בתור פורד ברודי, קצין העוסק בנטרול פצצות בצבא ארצות הברית.
אליזבת אולסן - אל ברודי, אחות בבית חולים ואשתו של פורד.
קרסון באלד - סם ברודי, בנו של פורד.
קן ואטאנבה - ד"ר אישירו סריזווה, מדען יפני.
סאלי הוקינס - ד"ר ויוויאן גראהם, מדענית אמריקנית ושותפתו של אישירו.
בריאן קראנסטון - ג'ו ברודי, אביו של פורד.
נהרג על ידי המ.ו.ט.ו הזכר.
ז'ולייט בינוש - סנדרה ברודי, אמו של פורד ואשתו של ג'ו שנהרגה בעת דליפה רדיואקטיבית בתחילת הסרט.
דייוויד סטראתיירן - אדמירל ויליאם סטנז
ויקטור ראסוק - סמל טרי מורלס.
נהרג במלחמה בעת נפילה לים.
סטורם - גודזילה (באמצעות לכידת תנועה)
את המוזיקה לסרט כתב והלחין אלכסנדר דספלה.
גודזילה - טורף אלפא קדמוני שקיומו נשמר בסוד על ידי סוכנות מונארך מאז שנת 1954.
מוטו - מופיעים 2 פרטים, נקבה וזכר, המשמשים כאנטגוניסטים הראשיים של הסרט.
שניהם נהרגו על ידי גודזילה.
מות'רה - פרפרית ענקית הנראית בתמונה על לוח.
אדוארדס אמר שהוא רצה שגודזילה יהיה סרט עם סוף מסכם וללא כול רמיזה לסרט המשך, למרות שהוא לא התנגד לאפשרות של סרטי המשך עתידיים.
"אני רוצה סיפור שמתחיל ונגמר, ומשאיר אותך בהיי.
זה כול מה שאכפת לנו כשאנחנו עושים את זה.
אם הסרט יוצא טוב, האחרים יוכלו לבוא, אבל בואו נתרכז בסרט העכשווי ולא ניתן לדעתנו להיות מוסחת מדברים אחרים".
ב-18 במאי 2014, עם הצלחתו של הסרט החדש, אולפני "Legendary Pictures" אישרו את צאתו של סרט ההמשך.
בראיון קודם עם אדוארדס שנשאל לגבי המשך, הוא הצהיר כי הוא היה רוצה לעשות המשך בסגנון "השמדת כל המפלצות" שמשתמש בקונספט של "מונסטר איילנד".
ב-26 ביולי, אושר שהמפלצות רודן, מות'רה (שנרמז עליו כבר בסרט הנוכחי) וקינג גידורה, הקאייג'ו המפורסמים מסרטי "גודזילה" האחרים יופיעו בסרט ההמשך.
וב-14 באוגוסט התאריך 8 ביוני 2018 נקבע לסרט והוא יקרא ע"פ שמועות "גודזילה 2", אך זהו איננו שמו הרשמי של ההמשך.
ב-20 באוקטובר 2016, מייקל דוהרטי וזאק שילדס כעת הצטרפו למלאכת הכתיבה של הסרטים הבאים, ושבכוונת חברת Legendary להסדיר "חדר כתיבה" כדי להרחיב את היקום הקולנועי המוביל לגודזילה נגד קונג.
ופחות מחודש לאחר מכן, שונה שמו של גודזילה 2 לגודזילה: מלך המפלצות.
בינואר 2017, דווח כי דוהרטי גם יביים את הסרט ושהשחקנית מילי בובי בראון תככב בתפקיד ראשי.
בנוסף, לסדרת הסרטים ניתן השם "יקום המפלצות של אולפני לג'נדרי".
במאי 2019 יצא סרט ההמשך בשם גודזילה: מלך המפלצות.
גודווין, רוזן וסקס היה אחד מן המנהיגים האנגלו-סקסים החשובים, עבורו יצר קאנוט הגדול את משרת רוזן וסקס, השני בחשיבותו לאחר המלך.
גודווין היה "מכתיר המלכים" של הכתר האנגלי ובזכות תמיכתו עלו לכס הרולד הראשון, מלך אנגליה, הארדיקאנוט ואדוארד המודה.
רעייתו הייתה גיתה תורקלסדוטיר והוא היה אביהם של הרולד השני, מלך אנגליה, טוסטיג גודווינסון ואדית מווסקס, שנישאה לאדוארד המודה.
עם זאת, התנגדותו של גודווין להשפעה הנורמנית הגוברת באנגליה וצבירת הכוח שלו גרמו לאדוארד לפנות כנגדו בסוף ימיו.
אביו של גודווין, וולפנות' קריד, היה ה (באנגלית עתיקה þegn או ðegn, באנגלית thegn ,thane או thayn), כלומר השליט השבטי של סאסקס.
ב-1009 הואשם האב במרד נגד אתלרד השני, מלך אנגליה.
עם זאת, בנו של המלך הותיר לגודווין עם מותו ב-1014 אחוזה בקומפטון שבסאסקס, שהשתייכה לוולפנות' אביו.
עלייתו של קאנוט הגדול לכס המלוכה האנגלי (יחד עם הכתר הדני והנורווגי) ב-1016 סימלה את עלייתו של גודווין לגדולה.
ב-1020 לערך מינה אותו המלך לרוזן וסקס הראשון.
בין 1019 ל-1023 ליווה גודווין את קאנוט במסעו לדנמרק ונשא לאישה את בת משפחתו של קאנוט, גיתה תורקלסדוטיר (אחיה היה נשוי לאחותו של קאנוט).
עם מותו של קאנוט ב-1035 התחלקה ממלכתו בין שלושה, הרולד "קל הרגליים", בנו הבלתי-חוקי של קאנוט שנטל את אנגליה; הארדיקאנוט, בנם של קאנוט ואמה מנורמנדיה שנטל את כתר דנמרק והמורד מגנוס הראשון שנטל את כתר נורווגיה.
באותה שנה דיכא גודווין את ניסיונו של אלפרד, בנה הצעיר של אמה מנורמנדיה, לתפוס את הכתר האנגלי.
עם מותו של הרולד הראשון היה גודווין בין תומכיו של אחיו-למחצה, הארדיקאנוט.
עם מותו של הארדיקאנוט ב-1042 תמך גודווין בזכותו של אדוארד המודה לכתר וב-1045 השיא לו את בתו, אדית.
גודווין ריכז את ההתנגדות לשליטה הנורמנית ההולכת וגוברת באנגליה.
ב-1051 סירב גודווין להוראת מלכו להעניש את אזרחי דובר שקידמו באלימות את גיסו של המלך, רוזן בולון-סור-מר, בעת ביקורו באנגליה.
המלך אדוארד ראה בסירוב קריאת תיגר על שלטונו והגלה בספטמבר אותה שנה את גודווין ובניו מהממלכה לאירלנד.
שנה לאחר מכן חזרו גודווין ובניו לאנגליה בראש צבא וצי שגייסו כנגד "הנורמנים".
גודווין מת במפתיע ב-15 באפריל (יום ראשון של הפסחא) 1053 בעת סעודה בווינצ'סטר.
התעמולה הנורמנית טוותה סביב המוות המפתיע סיפורים שנועדו להלעיג את מותו של גודווין, שכביכול נחנק ממזון בשעת הסעודה, בעת שהצהיר שהוא חף מפשע ואינו מעורב במותו של אלפרד.
ב-1066, לאחר מותו של גודווין, הובילו שניים מבניו, הרולד (לימים מלך אנגליה) וטוסטיג, רוזן נורת'מבריה את שני הצדדים הניצים ונלחמו זה בזה משני צידי המתרס בקרב גשר סטמפורד, בו נהרג טוסטיג.
בקרב הייסטינגס, פחות מחודש לאחר מכן, נלחמו זה לצד זה ומצאו את מותם שלושה מבניו, הרולד, גירת' ולאופוויין.
סוון (Sweyn) גודווינסון (1020–1052), רוזן הרפורדשייר.
הוגלה ומת לאחר שובו ממסע צליינות לארץ הקודש.
הרולד גודווינסון (1022 - 14 באוקטובר 1066) הוא הרולד השני, מלך אנגליה.
אדית מווסקס (1025–1075), רעייתו של אדוארד המודה.
טוסטיג גודווינסון (1026 - 25 בספטמבר 1066), רוזן נורת'מבריה.
לאופוויין (Leofwine) גודווינסון (1035 - 14 באוקטובר 1066).
חי רוב ימיו בשבי בנורמנדי.
גודוי קרוס (בספרדית: Godoy Cruz) היא עיר בפרובינציית מנדוסה בארגנטינה.
העיר שוכנת מדרום לבירת הפרובינציה מנדוסה והיא חלק מהמטרופולין שלה.
נכון לשנת 2010, אוכלוסיית העיר מונה 191,299 תושבים.
העיר נוסדה במקור תחת השם ויז'ה סן ויסנטה ב-1872. ב-1899 שמה שונה לוויז'ה בלגראנו וב-9 בפברואר 1909 שמה שונה עוד פעם לגודוי קרוס, כהוקרה לתומאס גודוי קרוס, שהיה מושל הפרובינציה ואחד מנציגיה לקונגרס טוקומן.
בעיר נמצאת קבוצת הכדורגל גודוי קרוס, המשחקת בליגת העל הארגנטינאית.
קלוב דפורטיבו גודוי קרוס אנטוניו טומבה (בספרדית: Club Deportivo Godoy Cruz Antonio Tomba) הידוע בשם גודוי קרוס, הוא מועדון כדורגל ארגנטינאי מהעיר גודוי קרוס שבפרובינציית מנדוסה, המשחק בליגת העל הארגנטינאית.
גודוי קרוס אינה משויכת ישירות להתאחדות הכדורגל הארגנטינאית, אלא תחת ניהול של מועצה פדרלית המשויכת להתאחדות, כמו כל הקבוצות אשר מחוץ לבואנוס איירס, גראן בואנוס איירס, רוסאריו וסנטה פה.
בנוסף לקבוצת הכדורגל, מפעיל המועדון גם קבוצות כדורסל, כדוריד, הוקי שדה, טניס וכדורעף.
מועדון גודוי קרוס נוסד ב-21 ביוני 1921, תחת השם ספורטיבו גודוי קרוס.
ב-25 באפריל 1930 נוצר איחוד בין המועדון לבין דפורטיבו בודגה אנטוניו טומבה, ומאז הוא נושא את שמו הנוכחי.
ב-1959 נבנה אצטדיונה של הקבוצה, אסטאדיו פליסיאנו גמבארטה.
כינויו של האצטדיון בן 14,000 המקומות היה לה בודגה (בספרדית: La Bodega, מרתף היינות), והכינוי נגזר משם המועדון הקודם.
בנוסף, הכינוי אקספרסו נגזר מהקירבה בין האצטדיון לפסי הרכבת.
כיום הקבוצה מתאמנת במגרש, אך מארחת באצטדיון מלווינס ארחנטינס, המכיל כ-40,000 מושבים.
הקבוצה שיחקה במשך תקופה ארוכה בליגה המקומית של פרובינציית מנדוסה.
האליפות הראשונה של גודוי קרוס בליגה המקומית הייתה ב-1944, ובסך הכל צברה הקבוצה 8 אליפויות מקומיות.
ב-1994 העפילה הקבוצה לראשונה לליגת המשנה הארגנטינאית, שם שיחקה למעלה מעשור.
בעונת העפילה הקבוצה לראשונה בתולדותיה לליגת העל הארגנטינאית.
לאחר שסיימה במקום הראשון באפרטורה של אותה עונה, ובמקום הראשון בטבלה המצטברת בסיום העונה (למרות שסיימה רק במקום ה-13 בטבלת הקלאוסורה), פגשה הקבוצה את נואבה צ'יקגו לדו-קרב על הכרטיס לליגה הבכירה.
לאחר שוויון 1-1 בחוץ, ניצחה גודוי קרוס 3-1 ביתי והעפילה לראשונה בתולדותיה לליגה הבכירה.
כובש השער הראשון אי פעם של גודוי קרוס בליגה הבכירה היה אנסו פרס, שכבש ב-9 בספטמבר 2006 מול בלגראנו במשחק שהסתיים בשוויון 1-1. אמנם, בסיום העונה ניצבה גודוי קרוס במקום ה-18 בטבלת היורדות, מה שחייב אותה בצמד משחקי מבחן מול הוראקן.
בשני המשחקים הפסידה גודוי קרוס, ולאחר הפסד מצטבר של 5-2 חזרה לליגת המשנה לאחר עונה אחת בלבד.
שהותה המחודשת של הקבוצה בליגת המשנה נמשכה עונה אחת בלבד, לאחר שבעונת סיימה הקבוצה במקום השני בליגת המשנה והעפילה אוטומטית בחזרה לליגה הבכירה.
עונת השיא של הקבוצה הייתה עונת הקלאוסורה 2010. תחת המאמן עומר אסאד, הגיעה הקבוצה למקום השלישי בטבלה תוך שהיא צוברת 37 נקודות, שיא עבור קבוצה שאינה משויכת ישירות להתאחדות.
בזכות הישג זה רשמה הקבוצה היסטוריה כשייצגה את ארגנטינה בגביע ליברטדורס 2011, והייתה הקבוצה הראשונה שמייצגת את ארגנטינה ואינה משויכת ישירות להתאחדות.
גודזילה הוא שם של זיכיון סרטים המספר על גודזילה, זוחל פרהיסטורי מוטנטי הנלחם באויביו השונים.
הזיכיון כולל ארבע סדרות נפרדות וסרט יפני מחודש.
הרעיון של הפקת סרט יפני על מפלצות ענק היה חלום גדול של צובוראיה אייג'י כבר מתחילת דרכו, אם כי במקור תכנן זאת עבור תמנון ענקי.
מספר שנים לאחר מכן, עם החזון בראשו, צובוראיה צפה בסרטים "קינג קונג" ו"המפלצת מ-20,000 הפאנטומים", סרטים אמריקאים שנעזרו בטכניקת סטופ מושן על מנת להנפיש את מפלצות הענק שבהן.
סרטים אלו הציתו בו מחדש את הרצון ליצור סרט מפלצות משל עצמו.
ויחד עם אישירו הונדה, השניים החלו לעבוד על הסרט "גודזילה".
תחילה צובוראיה רצה שגודזילה יעשה בדרך המסורתית של אנימציית סטופ מושן, אך מכיוון שתהליך זה היה יקר מאוד ולטענתו ייקח "שבע שנים נוספות", הוא המציא טכניקה חדשה בשם "suitmotion", צילום חליפות ובובות העשויות מספוג ולטקס.
בסרטו הראשון, גודזילה הוצג בתור זוחל פרהיסטורי עתיק אשר נחשף לקרינה עודפת מהניסויים האטומיים שנערכו ביפן ובעקבות זאת הפך ליצור עצום ופראי שהחל להשמיד כל דבר העומד בדרכו.
באישיות זו החזיק גם בשלושת הסרטים הבאים: גודזילה מכה שנית, קינג קונג נגד גודזילה ומות'רה נגד גודזילה.
אך בסרט החמישי בסדרת שווה, גידורה, המפלצת התלת-ראשית, גודזילה סוף סוף קיבל את אישיותו המפורסמת: מושיע כדור הארץ המגן עליו מפני פולשים חיצוניים.
בסרט זה הופיע לראשונה גם אויבו המושבע של גודזילה: המלך גידורה, דרקון תלת ראשי חייזרי אשר פלש לכדור הארץ על מנת לזרוע טרור.
סדרה זו קיבלה את שמה מתקופת השלטון של הקיסר הירוהיטו, היא התחילה ב-1926 ונמשכה עד 1984.
קינג קונג נגד גודזילה (1962)
גידורה, המפלצת התלת ראשית (1964)
בסרטו המקורי גודזילה נהרג, לכן מהסרט השני מדובר ביצור אחר מאותו המין, או "גודזילה שני".
באופן טכני הסרט שובו של גודזילה נחשב סרט של שווה, מכיוון שהקיסר הירוהיטו עדיין היה בחיים.
אירועי "השמדת כל המפלצות" קרו בסוף שנות ה-90 של המאה ה-20 (בגרסה האנגלית נאמר שהשנה הספציפית היא 1999), יותר מעשרים שנים לאחר האימה של מכה-גודזילה.
זאת בניגוד לשאר סרטי שווה, אשר עלילת כל אחד מהם מתייחסת לאותה השנה שבה הוא יצא.
סדרת סרטי הייסי היא סדרת הסרטים השנייה של גודזילה.
סדרה זו מהווה "אתחול" לסדרה, שכן היא מתעלמת מהאירועים הקודמים של סרטי שווה פרט לסרט המקורי ויוצרת ציר זמן חדש שבו אף גודזילה לא הופיע שוב ממותו של הפרט מ-1954 עד ל-1984, שבשנה זו הופיעה הגודזילה השנייה של אותו יקום.
בסדרת היסיי מוסבר שגודזילה הוא מוטציה של מין דינוזאורים בדיוני הנקרא "גודזילזאור".
בהייסי, אישיותו של גודזילה השתנתה ליותר חייתית והרסנית וברוב הסרטים הוא מופיע כנבל או אנטי-גיבור אך בסופו של דבר הוא "עוזר" להביס פולשים חיצוניים או מוטנטים.
השם של סדרה זו, בדומה לסדרת סרטי שווה, הגיעה משמה של תקופת השלטון של הקיסר היפני אקיהיטו, שהחלה בשנת 1989 ונמשכת עד ימינו.
סדרת הסרטים עצמה החלה קודם לכן בשנת 1984, ונמשכה עד 1995.
גודזילה נגד קינג גידורה (1991)
סדרת סרטים זו היא השלישית של גודזילה.
בניגוד להייסי ושווה, שבהן יש עקביות רציפה ואחידה בה כל סרט מתחיל בסוף של קודמו, כל סרט מילניום קיים ביקום משל עצמו ואינו קשור לאף סרט אחר פרט למקורי.
שני סרטי הקיריו (הגרסה של מילניום למכה-גודזילה) גודזילה נגד מכה-גודזילה וגודזילה: טוקיו S.O.S הם יוצאי דופן מכיוון שהם שני סרטי המילניום היחידים שקיימים באותו יקום (טוקיו S.O.S הוא המשך לנגד מכה-גודזילה).
מעבר לכך, שני הסרטים האלה גם אושרו להיות עקביים למספר סרטי טוהו קלאסיים כמו "מות'רה", "רודן" ומספר אחרים.
באופן טכני הסדרה הזו נחשבת לחלק מהייסי, מכיוון שהקיסר אקיהיטו עדיין בחיים, אך מכיוון שהייתה הפסקה רשמית בין שאר סרטי הייסי לסדרה זו, היא נחשבת נפרדת ממנה.